stanford-oval/wikipedia huggingface dataset:
טדי פרויס

| --- | --- |
אין תמונה חופשית
 לידה:  1931 ברסלאו, רפובליקת ויימאר 
 פטירה:  2001 (בגיל 70 בערך) 
 מקום קבורה:  נחשון 
 מדינה:  ישראל ישראל
 
טדי פרויס (6 באוקטובר 1931 – 26 בנובמבר 2001) היה סופר, מתרגם ועיתונאי ישראלי. חבר מערכת העיתון "דבר".
ביוגרפיה

פרויס עלה לישראל עם הוריו מברסלאו, גרמניה (כיום חלק מפולין), והיה מבוגרי המחזור הראשון של תיכון עירוני א' לאמנויות בתל אביב. לא גויס לשירות בצה"ל בשל בעיות גב, דבר שהטריד את מנוחתו. במקום זאת השתתף בחקר מלחמת הקוממיות בענף היסטוריה בצה"ל. למד באוניברסיטה העברית ונמנה עם קבוצת אינטלקטואלים וסופרים, "החבורה הירושלמית", שנהגה לנהל דיונים מלאי להט ב"קפה ניצן", וכללה בין היתר את דן הורוביץ (דינדוש), חיים גורי, חגי אשד, יצחק טאוב ומרדכי נסיהו.
שימש ככתב ספורט של העיתון "על המשמר". בהמשך עבד תקופת קצרה במשרד האוצר אך לא מצא את מקומו, וב-1962 הצטרף לעיתון ההסתדרות "דבר" ככתב כלכלי. כניו ג'ורנליסט כתיבתו הייתה חופשית, וסגנונו היה רבגוני, אנציקלופדי ולעיתים בוטה. ותיקי העיתון דבר סיפרו כי היה מתגנב לדפוס כדי לתקן את כתבותיו כאשר העורך יהודה גוטהלף שינה אותן.
כתב במיוחד על המדינות יוגוסלביה ושוודיה, בהן גם ביקר פעמים רבות. התריע מפני האופטימיות שאחזה בישראל לאחר מלחמת ששת הימים. את בניין האוניברסיטה בהר הצופים, שנבנה בתקופה זו, הגדיר: "בנייה מונומנטלית הדומה לזו של משטרים טוטליטריים, כמו אלה שרואים בבואנוס איירס של פרון ובערי איטליה של מוסוליני". בנוסף, במאמר ב"דבר" ב-1970, קרא למשא ומתן ישיר עם הפלסטינים בניגוד לעמדת ראש הממשלה גולדה מאיר שהכריזה במפורש ש"אין דבר כזה, עם פלסטיני".
דעיכת "דבר", שכאבה לו מאוד, הביאה אותו לכתוב בירחון "מוניטין". בשנת 1984 פרסם את ספרו "בגין בשלטון" המסכם את שנות שלטונו של מנחם בגין, ולא חסך בו את שבט לשונו מבגין. במחצית השנייה של שנות ה-80 כתב גם בשבועון "כותרת ראשית" ואחר כך היה בעל טור בעיתון "חדשות".
בסוף חייו תרגם מגרמנית את "המיניאטורה שנעלמה".
לקריאה נוספת

טדי פרויס, (1996): "ריאיון לעצלנים", ספר השנה החמישים של העיתונאים, עמ' 175 - 179
הערות שוליים

↑  אתר "Billiongraves"
↑  מכתב של שלמה הלל, שר המשטרה אל חנה זמר, עורכת העיתון 'דבר'; ירושלים, 17 ביוני 1971
↑  אורי אבנרי, הנדון - מתוך הקופסה, "העולם הזה", גיליון 1690 מ-21 בינואר 1970, עמוד 9
↑  אהרון בכר, 'בגין בשלטון' - מאת טדי פרויס, כתר, כותרת ראשית, 18 ביולי 1984
מ. משב, ספרים חדשים - הימים הגדולים, הימים האחרים, מעריב, 20 ביולי 1984
↑  ממאמרי פרויס ב"חדשות":
טדי פרויס, סכנת המשפטיזציה, חדשות, 1 בינואר 1988
טדי פרויס, מסתדרים, חדשות, 16 באוקטובר 1987
טדי פרויס, מסומם במידה מספקת, חדשות, 30 בינואר 1987
| --- | --- |
בקרת זהויות :  NLI: 987007458468405171  ISNI: 0000 0000 2502 2987  LCCN: n84182019  VIAF: 47173143   WorldCat (עם VIAF): 47173143
חיי (וגנר)

שלט האצולה של וגנר, כפי שהופיע על כריכת הספר
חיי (בגרמנית: Mein Leben) הוא שמו של האוטוביוגרפיה של ריכרד וגנר, אשר מכסה את חייו מלידתו ב-1813 עד 1864. הרעיון לכתיבת האוטוביוגרפיה עלתה במכתב מלודוויג השני מ-28 במאי 1865, אשר בקש לדעת אילו אירועים בחייו הובילו לכתיבת מוזיקה, או בציטוטו:
"אתה תגרום לי לשמחה רבה אם תוכל לכתוב לי תיאור של התפתחותך הנפשית והאינטלקטואלית, ותיאור אירועי חייך גם."
וגנר החל בעבודה על הספר ב-17 ביולי 1865, מכיוון שלוגנר הייתה הערכה רבה ללודוויג השני, משום שהוא הביא לו כסף בזמן שוגנר כמעט פשט את הרגל. הגרסה המקורית של הספר מחולקת לארבעה חלקים, החלק הראשון פורסם ב-1870, השני פורסם ב-1872, השלישי פורסם ב-1875, והחלק הרביעי, שוגנר סיים את כתיבתו רק ב-1880, פורסם באותה שנה בביירוית. וגנר ביקש מניטשה הצעיר לעבור על הספרים לפני פרסומם ולבצע תהליך של הגהה ולראות שהספר מפורסם גם בבזל. בהוצאה זו הודפסו רק מספר מועט של ספרים עבור אנשים בחוג החברים של וגנר. בעקבות הצעתו של ניטשה, על כריכת הספר הופיע שלט אצולה (כפי שניתן לראות בתמונה משמאל). לאורך השנים לאחר מותו של וגנר, קוזימה (אשתו) ניסתה לאסוף את כל העותקים של הספר, והיא הצליחה למצוא חלק ולשרוף אותם, מכיוון שחששה שהספר יעלה מהומות בקרב אוהדי וגנר. ההדפסה הרשמית הראשונה של הספר הייתה ב-1911, אך עובד על ידי משפחת וגנר בשביל למנוע בעיות בהוצאה. הפעם הראשונה בה פורסם הספר בגרסה המקורית שלו בצורה רשמית הייתה ב-1936, כ-53 שנה לאחר מותו של וגנר. הספר מ-1936 תורגם לאנגלית על ידי אנדרו גריי, ועד היום הספר לא תורגם לעברית.
ויקיפדיה הלטבית

| --- | --- |


העמוד הראשי של ויקיפדיה הלטבית
 סוג:  אנציקלופדיית אינטרנט חופשית
 הקמה:  6 ביוני 2003
 בעלות:  קרן ויקימדיה 
 שפה:  לטבית
 הרשמה:  לא חובה
 ערכים:  130,106
 https://lv.wikipedia.org/ 
 הסטטיסטיקה של ויקיפדיה הלטבית
  סטטיסטיקת צפיות של ויקיפדיה הלטבית ב-30 הימים האחרונים   קטגוריה:דפים עם גרפים מושבתים באופן זמני –  ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
 
ויקיפדיה הלטבית (לטבית: Vikipēdija latviešu valodā) היא המהדורה בלטבית של ויקיפדיה, האנציקלופדיה החופשית שמופעלת בידי קרן ויקימדיה. נכון ל-2 באוקטובר 2024 ישנם בוויקיפדיה הלטבית 130,106 ערכים ו-271 משתמשים פעילים.
ויקיפדיה הלטבית נוצרה ב-6 ביוני 2003. והיא ויקיפדיה השנייה בגודלה מקרב השפות הבלטיות.
ויקיפדיה הלטבית פעילה ברשתות החברתיות ומפעילה חשבונות פייסבוק וטוויטר.
היסטוריה

ויקיפדיה הלטבית נוסדה ב-6 ביוני 2003. באותו היום נכתב הערך הראשון - פסיכולוגיה. הדף הראשי בוויקיפדיה הלטבית נכתב ארבעה חודשים מאוחר יותר - ב-6 באוקטובר 2003.
בתחילה ויקיפדיה הלטבית לקתה בחסר וכמה ערכים על דברים חשובים בתרבות הלטבית היו חסרים. המאמר על ליגווה, לדוגמה, נכתב רק במרץ 2008. עם זאת, קצב הצמיחה של ויקיפדיה הלטבית הוא יציב מאז 2006.
החל מ-30 בספטמבר 2013, העורך החזותי זמין לכל המשתמשים הרשומים והחל מ-7 באוקטובר 2013 הוא זמין לכל העורכים.
היסטוריה > מרתון ויקיפדיה הלטבית

מרתון ויקיפדיה הלטבית (לטבית: Latvijas Vikipēdijas maratons) הוא פרויקט שנועד להרחיב את ויקיפדיה הלטבית במטרה להגדיל את השימושיות של השפה הלטבית.
היסטוריה > אבני דרך

6 ביוני 2003 - הערך הראשון
28 בדצמבר 2004 - הערך ה-500
5 במרץ 2005 - הערך ה-1,000
15 באוקטובר 2005 - הערך ה-2,500
7 בספטמבר 2006 - הערך ה-5,000
19 ביולי 2007 - הערך ה-10,000
13 בפברואר 2009 - 20,000 ערכים
19 בספטמבר 2010 - 30,000 ערכים
19 בפברואר 2012 - 40,000 ערכים
17 באוגוסט 2013 - 50,000 ערכים
3 במרץ 2015 - 60,000 ערכים
19 ביוני 2016 - 70,000 ערכים
מדיניות

מאז 31 באוקטובר 2012, ויקיפדיה הלטבית מציגה הודעה המעודדת משתמשים לחתום על עצומה במטרה לשנות את חוק זכויות היוצרים בלטביה, המאפשר צילום תמונות של עבודות אדריכלות ומונומנטים - אך רק למטרות פרסום. אם החוק ישתנה, תמונות של מבנים ציבוריים בלטביה יוכלו להיות בשימוש גם בוויקיפדיה.
בניגוד לוויקיפדיה האנגלית, אין דרישה בוויקיפדיה הלטבית להתחבר לחשבון על מנת ליצור ערך חדש במיזם.
שלא כמו רוב הוויקיפדיות בעולם - ויקיפדיה הלטבית אימצה גאדג'טים מאוחר מאוד, במאי 2014.
סטטיסטיקה

נכון ליולי 2017, 78,000 הערכים בוויקיפדיה הלטבית מהווים כ-28% מכלל הערכים שנכתבו במשפחת השפות הבלטיות, מה שהופך את ויקיפדיה הלטבית לשנייה בגודלה במשפחת השפות, לאחר ויקיפדיה הליטאית, המהווה 66%.
גלריה

הלוגו המקורי של ויקיפדיה הלטבית. החל מ-22 בספטמבר 2004 עד 1 ביוני 2005 ויקיפדיה הייתה מאויתת עם האות W.
לוגו לזכר קורבנות קריסת המרכז המסחרי בריגה (23-26 בנובמבר)
הערות שוליים

↑  All Wikipedias ordered by number of articles.
↑  סדר יצירת וויקיפדיות שונות, ויקימדיה
↑  דירוג הוויקיפדיות על פי משפחות שפות, ויקימדיה - מטא-ויקי
↑  דף הפייסבוק של ויקיפדיה הלטבית, באתר פייסבוק
↑  חשבון הטוויטר של ויקיפדיה הלטבית, באתר טוויטר
↑  Wikipedia Statistics - Plots - Article count (official) - Europe
↑  העורך החזותי, מדיה-ויקי (באנגלית)
| ויקיפדיות לפי כמות ערכים (63,746,214) |
| --- | --- | --- |
| 6,000,000+ | אנגלית (en) • סבואנו (ceb) |  |
| 2,000,000+ | שוודית (sv) • גרמנית (de) • צרפתית (fr) • הולנדית (nl) |  |
| 1,000,000+ | רוסית (ru) • ספרדית (es) • איטלקית (it) • פולנית (pl) • ערבית מצרית (arz) • יפנית (ja) • וייטנאמית (vi) • ואריי-ואריי (war) • סינית (zh) • ערבית (ar) • אוקראינית (uk) • פורטוגזית (pt) |  |
| 500,000+ | פרסית (fa) • קטלאנית (ca) • סרבית (sr) • אינדונזית (id) • נורווגית ספרותית (no) • קוריאנית (ko) • פינית (fi) • הונגרית (hu) • צ'כית (cs) |  |
| 400,000+ | טורקית (tr) • סרבו-קרואטית (sh) • צ'צ'נית (ce) • רומנית (ro) • טטרית (tt) |  |
| 300,000+ | בסקית (eu) • מלאית (ms) • אספרנטו (eo) • עברית (he) |  |
| 200,000+ | ארמנית (hy) • בולגרית (bg) • דנית (da) • אזרית דרומית (azb) • סלובקית (sk) • קזחית (kk) • מיננגקבאו (min) • אסטונית (et) • קרואטית (hr) • בלארוסית (be) • יוונית (el) • אנגלית פשוטה (simple) • ליטאית (lt) |  |
| 100,000+ | אזרית (az) • גליסית (gl) • סלובנית (sl) • אורדו (ur) • נורווגית חדשה (nn) • גאורגית (ka) • הינדי (hi) • טמילית (ta) • תאית (th) • אוזבקית (uz) • לטינית (la) • ולשית (cy) • אסטורית (ast) • וולאפיק (vo) • קנטונזית (zh-yue) • מקדונית (mk) • בנגלית (bn) • לטבית (lv) • טג'יקית (tg) • בורמזית (my) • אפריקאנס (af) |  |
| 50,000+ | מלגשית (mg) • בוסנית (bs) • אוקסיטנית (oc) • אלבנית (sq) • גרמנית תחתית (nds) • קירגיזית (ky) • מראטהית (mr) • בלארוסית קלאסית (be-tarask) • מלאיאלאם (ml) • נפאל בהאסה (new) • טלוגו (te) • ברטונית (br) • ונטית (vec) • סווהילי (sw) • פיימונטית (pms) • ג'אווית (jv) • פנג'אבי מערבית (pnb) • האיטית (ht) • סונדנזית (su) • לוקסמבורגית (lb) • בשקירית (ba) • אירית (ga) • שלזית (szl) • איסלנדית (is) • כורדית (ku) • לומברדית (lmo) |  |
| 20,000+ | צ'ובשית (cv) • פריזית מערבית (fy) • טאגאלוג (tl) • סקוטית (sco) • אראגונית (an) • פנג'אבי (pa) • יורובה (yo) • נפאלית (ne) • בווארית (bar) • אידו (io) • גוג'ראטית (gu) • אלמאנית (als) • קאנדה (kn) • סיציליאנית (scn) • בישנופרייה מניפורי (bpy) • אינטרלינגואה (ia) • קצ'ואה (qu) • מונגולית (mn) • סינהלית (si) |  |
| 10,000+ | זאמוטית (sgs) • נאוואחו (nv) • מגרלית (xmf) • אורייה (or) • גאלית סקוטית (gd) • יידיש (yi) • אמהרית (am) • נפוליטנית (nap) • סינדית (sd) • אוסטית (os) • פארואזית (fo) • לימבורגית (li) • פשטו (ps) • סנסקריט (sa) • ולונית (wa) |  |
רשימת הוויקיפדיות המלאה במטא-ויקי
גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
טהראן - חיפה - תל אביב

"טהראן – חיפה - תל אביב", או TeHTel, היה פרויקט היוצר קשרים בין אזרחים איראנים לאזרחים ישראלים, ומחבר בין התרבות הישראלית והאיראנית. הפרויקט, שהושק במרץ 2012, פועל במרכז עזרי לחקר איראן והמפרץ הפרסי באוניברסיטת חיפה. TeHTel כולל אתר בפרסית, ופרופילים ברשתות חברתיות בינלאומיות ופרסיות. בפרויקט נרשמו מיליוני דפים נצפים, כתבותיו מצוטטות בכלי תקשורת איראנים מובילים, ומשתמשים איראנים פרסמו בפרויקט עשרות אלפי תגובות בפרסית. אנשי הפרויקט מקיימים קשר יום יומי עם אזרחים איראנים.
מהות הפרויקט

ל-TeHTel רשת של מאות שותפי תוכן ישראלים, שכוללת גופי תקשורת ישראלים גדולים לצד בלוגרים וצלמים עצמאיים. עורכי האתר בוחרים כתבות שונות ששותפי התוכן מפרסמים בעברית, מתרגמים אותן לפרסית ומפיצים את הכתבות באיראן. התכנים המתורגמים משמשים כבסיס לדיאלוג בין אזרחי המדינות. האתר מפרסם כתבות במגוון רחב של נושאים, החל מחיי היום יום בישראל, דרך תרבות ופוליטיקה, ועד כלכלה ונושאים מזרח תיכוניים. הפרויקט עוסק גם בנושאים רגישים, כגון המתחים בין מזרחים לאשכנזים בישראל ויוקר המחיה.
מאמרים ישראלים שפורסמו ב-TeHTel הועתקו וצוטטו בתכיפות בכלי תקשורת איראנים מקוונים, ובהם למשל Raja News ו-YJC, אתר המזוהה עם משמרות המהפכה השמרניות באיראן.
אנשי הפרויקט רוקמים קשרים יום יומיים עם האוכלוסייה באיראן. במסגרת זו, האיראנים מספרים בלשונם על חייהם ועל רעיונותיהם הפוליטיים, ולעיתים חולקים גם סיפורים אישיים.
מעת לעת, יוזמים אנשי הפרויקט פעילות משותפת בין פעילים ישראלים לאיראנים.
תגובת השלטון האיראני ל-TeHTel

כחודש לאחר השקת TeHTel, תקף את הפרויקט הבכיר האיראני מiחסן רזאי, לשעבר משמרות המהפכה, מועמד לנשיאות המדינה, ומזכיר המועצה לקביעת אינטרס המשטר. רזאי טען כי הפרויקט הוא "אתר ריגול חדש של המשטר הישראלי", וכי "עורכי האתר טוענים אמנם כי האתר נועד ליצירת קשרי ידידות בין שני העמים, אך נראה כי מטרתו העיקרית היא ריגול והשגת מודיעין מתוך איראן בשיטה חדשה". בעקבות רזאי, מספר אתרים המזוהים עם בכירים אחראים בשלטון האיראני פרסמו גינוי לפרויקט.
בתגובה לדברי רזאי, פרסמו אנשי הפרויקט מכתב פתוח ובו קריאה לדיאלוג בין העמים. כחודש לאחר התקרית, פרסמה קבוצה בשם "לוחמי וקציני הסייבר של מחוז כרמאן", קבוצת האקרים איראנית המזוהה עם גורמים קיצוניים, גינוי חריף ל-TeHTel. באותו חודש תקפו האקרים איראנים את הפרויקט.
הערות שוליים

↑  אביב מזרחי, TeHTel: לקרוא על דפני ליף בפרסית, באתר ynet, 14 במרץ 2012
↑  דודי כהן, איראני רצה להתאבד, וזכה לחיבוק מישראלים, באתר ynet, 12 באוגוסט 2012
↑  YJC, "חיילות ישראליות בתפקיד"
↑  דודי כהן, איראנים בפורום ישראלי: "רוצים להגיע לישראל", באתר ynet, 23 באפריל 2012
↑  דודי כהן, איראני רצה להתאבד, וזכה לחיבוק מישראלים, באתר ynet, 12 באוגוסט 2012
↑  דודי כהן, בכיר איראני נגד אתר ישראלי: "כלי ריגול חדש", באתר ynet, 16 באפריל 2012
↑  האקרים איראניים תקפו את אתר ההידברות הישראלי-איראני, באתר גלובס, 1 במאי 2012
טהלקווה (אורקה)

| --- | --- |
 לידה:  1998 (גיל: 26 בערך)
 מין:  לווייתן קטלן
 זוויג:  נקבה
טהלקווה (Tahlequah; נולדה בשנת 1998 בערך), הידועה גם בשם J35, היא לווייתנית קטלן מקהילת האורקות הדרומיים (אנ') בצפון מזרח האוקיינוס השקט. היא ילדה שלושה צאצאים ידועים, אחת מהם, טאלי, נולדה בשנת 2018, אך מתה זמן קצר לאחר לידתה, ו-J35 נשאה את גופתה במשך 17 ימים במה שנראה כמפגן צער (אנ'), שמשך תשומת לב בינלאומית.
בתחילת המאה ה-21 הידלדלה אוכלוסיית התינוקות של קהילת האורקות הדרומיים ובריאותה הידרדרה, בין היתר בשל אספקה קטנה יותר של אלתית גמלונית (דג סלמון) וקיומם של חומרים מזהמים בים סאליש (אנ').
חייה

J35 נולדה בשנת 1998 ל-J17 (Princess Angeline, הנסיכה אנג'לין), חברה בלהקת J של קהילת האורקות הדרומיים, ויש לה שני אחים חיים: מובי (Moby,‏ J44) וקיקי (Kiki,‏ J53).
J35 קיבלה את השם "טהלקווה" על ידי מוזיאון הלווייתנים (אנ') בפריידיי הארבור, וושינגטון (אנ'), כחלק מתוכנית ההסברה שלהם "אמץ-לווייתן".
בשנת 2010 נולד הוולד הראשון של J35, זכר בשם J47‏ (Notch, נוץ'), וחוקרים שיערו שהיא הפילה ולד נוסף באמצע העשור השני של המאה ה-21.
לאחר מותה של אחותה J28 (Polaris, פולאריס) בשנת 2016, טיפלה J35 בשני צאצאיה, עד שאחד מהם, שעדיין היה תלוי בחלב, גווע ברעב.
ב-24 ביולי 2018 נולדה ל-J35 טאלי (Tali), ליד חופי ויקטוריה, קולומביה הבריטית; היא נולדה בחיים, אך מתה תוך חצי שעה מרגע לידתה. J35 נשאה את גופת הוולדה על החוטם (אנ') שלה בעודה עוקבת אחרי הלהקה סביב איי סן חואן והמים הפנימיים של קולומביה הבריטית במהלך השבועיים הבאים.
בכל פעם שהוולדה נשמטה מראשה, נאלצה J35 לקחת מספר נשימות כדי לצלול ולהחזיר את הוולדה אל מעל לפני המים. חוקרי לווייתנים ציינו ש-J35 נראתה כחושה וחברי להקה אחרים הראו דאגה לבריאותה. לאחר היום השביעי, חברים אחרים בלהקה החלו להתחלף ביניהם בהצפתה והשטתה של הוולדה המתה, תוך שהם מאפשרים ל-J35 לנוח. ביום התשיעי, הוולדה המתה הראתה סימנים של ריקבון ונעשתה קשה יותר לנשיאה. הלהקה נעלמה למספר ימים בתחילת אוגוסט, אך זוהתה ב-8 באוגוסט, כאשר J35 עדיין נושאת את טאלי, לאחר 16 ימים. ביום ה-17, אחרי 1,600 קילומטרים של שחייה, שחררה J35 את הוולדה שלה והצטרפה מחדש ללהקת J, ללא סימנים נראים לעין של תת-תזונה או בריאות לקויה.
תקופת האבל הארוכה והחריגה של J35 משכה תשומת לב בינלאומית והשתפכות של אהדה, שהשוותה את מעשיה לאלו של אם אנושית. 
המשבר המתמשך בקהילת האורקות הדרומיים עורר קריאות להתערבות, כולל הסרות סכרים (אנ') והגדלת ההרג של אריות ים המפריעים לגדילת אוכלוסיית הסלמון בנהר קולומביה, ומושל וושינגטון, ג'יי אינסלי, הצהיר כי הוא תומך בצעדים חדשים לטיפול בבעיות הקשורות לאורקה, ויעבוד עם פקידים מדינתיים ופדרלים כדי למצוא פתרונות לטווח קצר.
ביולי 2020, סקר רחפן של להקות J,‏ K ו-L גילה ש-J35 הראתה סימנים של הריון פעיל, וב-5 בספטמבר 2020 היא ילדה ולד זכר ליד איי סן חואן, שנקרא J57 על ידי המרכז לחקר לווייתנים, וגם ניתן לו השם "פיניקס" (Phoenix) על ידי המוזיאון.
סיפורה של J35 מתועד בסרט הדוקומנטרי "הכחדה משותפת" (אנ') (Coextinction", 2021").
הערות שוליים

1 2 3 4  Dwyer, Colin (31 ביולי 2018). "After Calf's Death, Orca Mother Carries It For Days In 'Tragic Tour Of Grief'". NPR. נבדק ב-31 ביולי 2018. {{cite news}}:  (עזרה)
1 2  "J-35 Tahlequah". The Whale Museum. נבדק ב-31 ביולי 2018. {{cite web}}:  (עזרה)
1 2  Le, Phoung (25 ביולי 2018). "New endangered Puget Sound orca dies soon after birth". Spokesman-Review. Associated Press. נבדק ב-1 באוגוסט 2018. {{cite news}}:  (עזרה)
↑  Mapes, Lynda V. (24 ביולי 2018). "Southern-resident killer whales lose newborn calf, and another youngster is ailing". The Seattle Times. נבדק ב-31 ביולי 2018. {{cite news}}:  (עזרה)
↑  Mapes, Lynda V. (30 ביולי 2018). "Grieving mother orca falling behind family as she carries dead calf for a seventh day". The Seattle Times. נבדק ב-31 ביולי 2018. {{cite news}}:  (עזרה)
↑  "Orcas now taking turns floating dead calf in apparent mourning ritual". CBC Radio. 1 באוגוסט 2018. נבדק ב-1 באוגוסט 2018. {{cite news}}:  (עזרה)
↑  Phorn, Bopha (1 באוגוסט 2018). "Researchers found orca whale still holding on to her dead calf 9 days later". ABC News. נבדק ב-1 באוגוסט 2018. {{cite news}}:  (עזרה)
↑  Mapes, Lynda V. (6 באוגוסט 2018). "Lummi Nation, biologists prepare to feed starving orca. But where is she?". The Seattle Times. נבדק ב-6 באוגוסט 2018. {{cite news}}:  (עזרה)
↑  Mapes, Lynda V. (8 באוגוסט 2018). "'I am sobbing': Mother orca still carrying her dead calf — 16 days later". The Seattle Times. נבדק ב-8 באוגוסט 2018. {{cite news}}:  (עזרה)
↑  Mapes, Lynda V. (11 באוגוסט 2018). "After 17 days and 1,000 miles, mother orca Tahlequah drops her dead calf". The Seattle Times. נבדק ב-11 באוגוסט 2018. {{cite news}}:  (עזרה)
↑  Selk, Avi (10 באוגוסט 2018). "The stunning, devastating, weeks-long journey of an orca and her dead calf". The Washington Post. נבדק ב-11 באוגוסט 2018. {{cite news}}:  (עזרה)
↑  Banse, Tom (31 ביולי 2018). "Congress Voting To Let More Sea Lions Be Killed To Protect Salmon". KUOW. נבדק ב-1 באוגוסט 2018. {{cite news}}:  (עזרה)
↑  Del Rosario, Simone (26 ביולי 2018). "Inslee voices support for short-term action on orcas as long-term decisions loom". Q13 Fox. נבדק ב-1 באוגוסט 2018. {{cite news}}:  (עזרה)
↑  Mapes, Lynda V. (27 ביולי 2020). "Tahlequah, the orca who carried her dead calf for 17 days, is pregnant again". The Seattle Times. נבדק ב-27 ביולי 2020. {{cite news}}:  (עזרה)
↑  Mapes, Lynda V. (5 בספטמבר 2020). "Orca Tahlequah is a mother again". The Seattle Times. נבדק ב-6 בספטמבר 2020. {{cite news}}:  (עזרה)
↑  Baker, Mike (6 בספטמבר 2020). "Orca That Carried Dead Calf for 17 Days Gives Birth Again". The New York Times. נבדק ב-6 בספטמבר 2020. {{cite news}}:  (עזרה)
↑  Mapes, Lynda V. (23 בספטמבר 2020). "It's a boy: Tahlequah's baby orca is frolicking, healthy". The Seattle Times. נבדק ב-25 בספטמבר 2020. {{cite news}}:  (עזרה)
↑   COEXTINCTION | Official Trailer 2022, סרטון בערוץ "Coexistence Films", באתר יוטיוב (אורך: 01:01)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טהלקווה (אורקה)".
ז'אן, רוזן אנגולם

ז'אן, רוזן אנגולם (בצרפתית: Jean d'Orléans;‏ 28 ביוני 1399 – 30 באפריל 1467), היה בן לשושלת ולואה, וסבו של פרנסואה הראשון, מלך צרפת.
ביוגרפיה

ז'אן נולד בצרפת ב-28 ביוני 1399, ללואי הראשון, דוכס אורליאן, בנו של שארל החמישי, מלך צרפת, ולולנטינה ויסקונטי, בתם של ג'אן גלאצו ויסקונטי, דוכס מילאנו ואיזבל, רוזנת ורטוס.
בשנת 1412 נלקח ז'אן כבן ערובה לאנגליה, ובשנת 1415 הצטרף אליו אחיו שארל הראשון, דוכס אורליאן לאחר המפלה בקרב אז'נקור. במהלך שהותו בשבי התעניין ז'אן בספרות, והקים אוסף גדול של ספרים. בשנת 1444 שוחרר ז'אן משביו, לאחר ששילם כופר נפש, שאתו השיג על ידי מכירת חלק מנחלותיו, אולם עדיין המשיך לאסוף ספרים. בשנת 1451 לחם ז'אן תחת פיקודו של אחיו הבלתי חוקי ז'אן דה דינואה, ושחרר עמו את גיין מידי האנגלים.
ב-30 באפריל 1467 מת ז'אן בקונייאק, והוא בן 67 שנים.
משפחתו

ב-31 באוגוסט 1449 התחתן שארל עם מרגריט דה רואן, בתם של אלן דה רואן התשיעי ומרגריט מברטאן, שממנה היו לו 3 ילדים:
לואי מאנגולם (1455–1458)
שארל, רוזן אנגולם (1459–1496)
ז'אן מאנגולם (1462–1520), התחתנה עם שארל פרנסואה דה קטיווי, רוזן טילבורג
בנוסף היה לז'אן בן לא חוקי – ז'אן מוולואה-אנגולם, שקיבל לגיטימציה בשנת 1458.
חואן מרטין מלדסנה

| --- | --- |

 לידה:  10 בספטמבר 1968 (בן 56) בואנוס-איירס, ארגנטינה
 ענף מדעי:  פיזיקה תאורטית, פיזיקה מתמטית.
 מקום מגורים:  ארגנטינה, איטליה, ארצות הברית.
 מקום לימודים:  אוניברסיטת בואנוס איירס (1988)  Balseiro Institute (1991)  אוניברסיטת פרינסטון (1996)  אוניברסיטת ראטגרס  National Atomic Energy Commission  בפסקה זו רשומה אחת נוספת שטרם תורגמה 
 מנחה לדוקטורט:  קיורטיס קאלן
 מוסדות:  המכון ללימודים מתקדמים, פרינסטון, ארצות הברית.
 תלמידי דוקטורט:  Hai Lin 
 פרסים והוקרה
 תרומות עיקריות
 פיתוח ההשערה ההולוגרפית של מלדסנה לתיאור תורת כבידה קוהרנטית, חקר התהוות חורים שחורים.
 
חואן מרטין מלדסנה (בספרדית: Juan Martín Maldacena; נולד ב-10 בספטמבר 1968) הוא פיזיקאי ארגנטינאי המתמחה בפיזיקה תאורטית, אשר ידוע בעיקר על פיתוח "העיקרון ההולוגרפי של מלדסנה" (אנ') אשר מהווה תאוריה שלמה לתיאור הכוח החזק. תאוריה זו משלבת בין הסברי הכרומודינמיקה הקוונטית לבין תאוריית המיתרים באמצעות תורת מיתרים של עשרה ממדים כאשר ממדי המרחב הם חמשת ממדי מרחב אנטי דה-סיטר (אנ'). לפי התאוריה המרחב-זמן הארבע-ממדי הוא רק שפתו של המרחב דה סיטר, ואילו התהליכים הפיזיקליים מתרחשים בתוך המרחב, כך שניתן באמצעות ניתוח השפה להסיק על התהליכים התוך ממדיים.
ביוגרפיה

מלדסנה נולד בבואנוס איירס שבארגנטינה, למד שנתיים באוניברסיטת בואנוס איירס עד 1988, המשיך את לימודיו בארגנטינה לעוד שלוש שנים ולאחר מכן עבר לאוניברסיטת פרינסטון שם עשה את עבודת הדוקטורט שלו בהנחיית הפיזיקאי קרטיס קאלאן אותה סיים בשנת 1996.
בשנת 1998 בעודו רק בן 29 כתב מאמר קצר ובו הציע, כי הכוח החזק ניתן לתיאור באמצעות תורת מיתר בת 10 ממדים ובכך לפתור בעיות רבות שהופיעו כאשר ניסו לתאר את הכח החזק באמצעות תורת כבידה. הרעיון עבר בחינות תאורטיות רבות, נעשו חישובים מורכבים מאוד באמצעות תורת הכבידה, ואלו הושוו לחישובים המתקבלים מתורת השדות, ועל אף שהתאוריה לא הוכחה, גם לא נמצאה כל סתירה בינה לבין התאוריות המקובלות. לכן הצעתו של מלדסנה נעשתה פופולרית בקרב הקהילה המדעית.
פרסים והוקרה

פרס סאקלר בפיזיקה, 2000.
פרס דני הינמן לפיזיקה מתמטית, 2007.
פרס דיראק, 2008.
מדליית אלברט איינשטיין, 2018.
מדליית לורנץ, 2018.
Edward A. Bouchet Award (2004)
פרס דיראק של המרכז הבינלאומי לפיזיקה תיאורטית (2008)
פרס דני היינמן לפיזיקה מתמטית (2007)
פרס סאקלר לפיזיקה (2000)
דוקטור לשם כבוד מאוניברסיטת בואנוס איירס (2019)
Galileo Galilei medal (2019)
מדליית אלברט איינשטיין (2018)
מדליית פיוס השנים עשר (2002)
פרס יהלומי קונקס (2013)
מדליית אוסקר קליין (2012)
פרס פומרנצ'וק (2012)
הפרס לפיזיקה יסודית (2012)
מדליית לורנץ (2018)
עמיתי מקארתור
ראו גם

תורת המיתרים
חור שחור
מרחב זמן
תורת M
לקריאה נוספת

ארמוני, ע'(2010). היקום כהולוגרמה. אודיסאה-מסע בין רעיונות, 9, 48-52.
הערות שוליים

1 2  Juan Martin Maldacena (1998). "The Large N Limit of Superconformal Field Theories and Supergravity". Adv. Theor. Math. Phys. 2 (2): 231–252. arXiv:hep-th/9711200. Bibcode:1998AdTMP...2..231M. doi:10.4310/atmp.1998.v2.n2.a1.
↑  קורות חיים של חואן מרטין מלדסנה באתר אוניברסיטת IAS
↑
ארמוני, ע'(2010). היקום כהולוגרמה. אודיסאה-מסע בין רעיונות, 9, 50.
↑  פרס סאקלר מוענק לפיזיקאי חואן מלדסנה בתחום פיזיקה תיאורתית של אנרגיות גבוהות אוניברסיטת תל אביב, 2000
↑  "2007 Dannie Heineman Prize for Mathematical Physics Recipient: Juan Maldacena, Institute for Advance Study". American Physical Society. נבדק ב-3 באוגוסט 2018. {{cite web}}:  (עזרה)
↑  זוכי פרס דיראק לשנת 2008
↑  Einstein Society | Einsteinhaus Bern, www.einstein-bern.ch מוענקי המדליה באתר עמותת איינשטיין
↑  מדליית לורנץ מוענקת לפיזיקאי חואן מלדסנה, האקדמיה למדעים ההולנדית, 27 במרץ 2018
| --- | --- |
בקרת זהויות :  NLI: 987007356617005171  PLWABN: 9810602147605606  BIBSYS: 6054242  BnF: cb155763860 (data)  ISNI: 0000 0000 4879 3012  LCCN: nr96033785  MGP: 125116  ORCID: 0000-0002-9127-1687  SUDOC: 096322942  S2AuthorId: 48149060  VIAF: 32314462   WorldCat (עם VIAF): 32314462
טונטון מקוט

|  מידע כללי |
| --- | --- |
 מדינה:  האיטי האיטי
 תאריך הקמה:  1959
 תאריך פירוק:  1986
 מטה מרכזי:  פורט-או-פרנס 
 
הטונטון מקוט (בצרפתית: Tonton Macoute; בקריאולית האיטית: Tonton Makout) היא משטרה חשאית מושחתת, שהקים רודן האיטי, פרנסואה דובליה ("פאפא דוק"), ב- 1959, כשנתיים לאחר עלייתו לשלטון. משטרה חשאית זו הייתה אחראית למעצרים, גירוש וחיסולים תכופים של מתנגדים פוליטיים ולסיכול התארגנות מצד העובדים, החקלאים והעיתונאים.
משטרה חשאית זו נקראה על שם דמות מהמיתולגיה ההאיטית, טונטון מקוט, שחוטף ומעניש ילדים סוררים.
הטונטון מקוט הוקמה על-פי הדגם של "החולצות השחורות" באיטליה הפאשיסטית, והאס אה - פלוגות הסער הנאציות. בשנת 1971 שונה השם מטונטון מקוט ל-Milice de Volontaires de la Sécurité Nationale.
אנשי הטונטון מקוט הרכיבו משקפיים כהים, ואת קורבנותיהם נהגו להשאיר תלויים ברשות הרבים, להטלת אימה על הציבור. הם טיפחו את הדימוי של היותם שדי וודו או זומבים.
רבים מאנשי הטונטון מקוט היו כוהני וודו.
תיאור ספרותי של תקופה זו ניתן למצוא ברומן של גרהם גרין "השחקנים".